stanford-oval/wikipedia huggingface dataset:
รีบอนส์กันดั้ม
ไอกันดั้ม > ไอส์กันดั้ม

| CB-001> 5 ไอส์กันดั้ม .ข้อมูลทั่วไป |
| --- | --- |
ประเภท: โมบิลสูท
ความสูง: 23.3 เมตร
น้ำหนัก: 68.9 ตัน
เกราะ: Eคาร์บอน
อุปกรณ์: GNบีมเซเบอร์ GNบัสเตอร์ไรเฟิล ไบน์เดอร์ไรเฟิล GNชิลด์
คุณสมบัติพิเศษ: GNไดรฟ์ GNเฟเธอร์
นักบินสำคัญ: เลฟ เรซิตาติโว
ด ค ก
CB-001.5 ไอส์กันดั้ม (ญี่ปุ่น: 1.5ガンダム;อังกฤษ: 1.5 Gundam) เป็นรุ่นปรับปรุงของไอกันดั้มซึ่งปรากฏตัวใน โมบิลสูทกันดั้ม 00I ไอส์กันดั้มนั้นได้เปลี่ยนอาวุธให้มีอานุภาพมากขึ้นและเพิ่มปีกไบน์เดอร์ไว้ด้านหลัง ซึ่งไบน์เดอร์นี้ช่วยให้ควบคุมการแผ่อนุภาคGNได้ดีขึ้นโดยสามารถปรับรูปแบบต่างๆได้ตามการใช้งาน
สแตนบายโหมด เป็นสภาพที่ไม่ใช้งาน ไบน์เดอร์จะพับลงด้านหลังสองข้าง
ไฮสปีดโหมด ไบน์เดอร์จะพับไปด้านหลังเป็นแนวนอน ทำให้สามารถเร่งความเร็วได้มากกว่าปกติ
ไฟลท์โหมด ไบน์เดอร์จะกางออกในแนวนอนแบบปีก ทำให้บินบนโลกได้ดีขึ้น
แอ็ทแท็คโหมด ไบน์เดอร์จะพับมารวมกันที่ด้านขวาเพื่อช่วยจ่ายพลังงานไปที่GNคอนเดนเซอร์ของแขนขวา GNบัสเตอร์ไรเฟิลของไอส์กันดั้มนั้นมีสายเคเบิลเชื่อมกับGNคอนเดนเซอร์นี้ทำให้พลังทำลายสูงขึ้นมาก
ดีเฟนส์โหมด ไบน์เดอร์จะพับไปรวมที่ด้านซ้ายเพื่อช่วยเพิ่มกำลังGNฟิลด์ของโล่ที่แขนซ้าย
อัลวารอนแคนน่อน ไบน์เดอร์จะพับไปด้านหน้าเพื่อสร้างGNฟิลด์กำลังสูงก่อนยิงออกไปเป็นบีมแคนน่อนอานุภาพสูงเหมือนกับของอัลวารอน อัลวารอนแคนน่อนนี้ใช้พลังงานในการยิงสูงมาก เมื่อไอส์กันดั้มใช้GNไดรฟ์เทาซึ่งให้พลังงานได้จำกัดเป็นแหล่งพลังงานก็จะยิงได้เพียงครั้งเดียวเท่านั้น
ที่ไบน์เดอร์ของไอส์กันดั้มยังมีบีมไรเฟิลขนาดเล็กติดไว้ด้วย
รูปแบบอื่นๆ > CBY-077 GNแคนน่อน

ปรากฏตัวในนิยายประกอบภาพ โมบิลสูทกันดั้ม 00P เป็นโมบิลสูทสำหรับอินโนเวดที่ได้รับการออกแบบให้ทำงานร่วมกับไอกันดั้มโดยใช้อาวุธหนักยิงสนับสนุนจากระยะไกล โดยอาวุธหลักของGNแคนน่อนนั้นเป็นปืนใหญ่GNลองแคนน่อนสี่กระบอกที่ไหล่ ซึ่งปืนใหญ่นี้สามารถปรับองศาการยิงของแต่ละกระบอกหรือประกบกันเป็นกระบอกใหญ่สองกระบอกได้ GNแคนน่อนยังติดตั้งGNมิสไซล์ไว้เป็นอาวุธเสริม
รูปแบบอื่นๆ > CB-0000G/C/T รีบอนส์กันดั้มออริจิน

ปรากฏตัวในเรื่องสั้นชุด กันดั้ม 00V ฉบับรวมเล่ม เป็นรูปแบบดั้งเดิมของรีบอนส์กันดั้มก่อนที่จะมีระบบทวินไดรฟ์ GNคอนเดนเซอร์ที่แขนและเอวจะมีโฮเวอร์ยูนิตติดไว้ซึ่งใช้เวลาแปลงร่างเป็นร่างที่สามคือรีบอนส์แทงก์ รีบอนส์กันดั้มออริจินใช้GNบัสเตอร์ไรเฟิลสองกระบอกที่ติดGNฟินแฟงก์ไว้เหมือนลำกล้องเสริม ในร่างรีบอนส์แทงก์นั้นก็จะติดบัสเตอร์ไรเฟิลไว้ที่ไหล่แทน เมื่อริบบอนได้ข้อมูลของระบบทวินไดรฟ์มาก็ได้แก้ไขรูปแบบของรีบอนส์กันดั้มออริจินเป็นรีบอนส์กันดั้มแทน
ร่างรีบอนส์แทงก์นี้สามารถเทียบได้กับกันแทงก์ในโมบิลสูทกันดั้ม
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
ดูเพิ่ม

รายชื่อหุ่นยนต์ในกันดั้มซีรีส์
เจิ่น ถิ ทัญ ถวี

เจิ่น ถิ ทัญ ถวี (เวียดนาม: Trần Thị Thanh Thúy; เกิด 12 พฤศจิกายน พ.ศ. 2540) เป็นนักวอลเลย์บอลชาวเวียดนาม เธอเป็นหัวหน้าทีมทีมชาติเวียดนาม
อาชีพ > ทีมชาติ > ทีมชุดใหญ่

เอเชียนคัพ 2014 — อันดับที่ 8
ชิงแชมป์เอเชีย 2015 — อันดับที่ 5
ซีเกมส์ 2015 —  เหรียญเงิน
เอเชียนคัพ 2016 — อันดับที่ 7
ชิงแชมป์เอเชีย 2017 — อันดับที่ 5
ซีเกมส์ 2017 —  เหรียญทองแดง
เอเชียนเกมส์ 2018 — อันดับที่ 6
เอเชียนคัพ 2018 — อันดับที่ 5
2019 อาเซียน กรังด์ปรีซ์ — อันดับที่ 4
ซีเกมส์ 2019 —  เหรียญเงิน
ซีเกมส์ 2021 —  เหรียญเงิน
เอเชียนคัพ 2022 — อันดับที่ 4
อาเซียน กรังด์ปรีซ์ 2022 —  รองชนะเลิศ
ซีเกมส์ 2023 —  เหรียญเงิน
เอเชียนชาเลนจ์คัพ 2023 —  แชมป์
แชลเลนเจอร์คัพ 2023 — อันดับที่ 8
2023 ซี วี.ลีก – นัดแรก —  รองชนะเลิศ
ชิงแชมป์เอเชีย 2023 — อันดับที่ 4
เอเชียนเกมส์ 2022 — อันดับที่ 4
เอเชียนชาเลนจ์คัพ 2024 —  แชมป์
เอฟไอวีบี ชาเลนเจอร์ คัพ 2024 —  อันดับที่ 3
อาชีพ > ทีมชาติ > ทีมเยาวชนอายุต่ำกว่า 23 ปี

ชิงแชมป์เอเชีย 2017 —  อันดับที่ 3
เอเชียนพีซคัพ 2019 —  ชนะเลิศ
ชิงแชมป์เอเชีย 2019 —  อันดับที่ 3
อาชีพ > สโมสร

เวียดนามลีก 2014 –  รองชนะเลิศ ร่วมกับ วีทีวี บิ่ญเดี่ยนล็องอาน
เวียดนามลีก 2015 –  อันดับที่ 3 ร่วมกับ วีทีวี บิ่ญเดี่ยนล็องอาน
2015–16 ไทยแลนด์ลีก –  ชนะเลิศร่วมกับ บริษัท บางกอกกล๊าส
เวียดนามลีก 2016 –  อันดับที่ 3 กับ วีทีวี บิ่ญเดี่ยนล็องอาน
เวียดนามลีก 2017 –  ชนะเลิศร่วมกับ วีทีวี บิ่ญเดี่ยนล็องอาน
ลีกวอลเลย์บอลเอ็นเตอร์ไพรส์ 2018 –  อันดับที่ 3 กับ Attack Line VC
เวียดนามลีก 2018 –  แชมป์ร่วมกับ วีทีวี บิ่ญเดี่ยนล็องอาน
เวียดนามลีก 2022 –  อันดับที่ 3 ร่วมกับ วีทีวี บิ่ญเดี่ยนล็องอาน
วอลเลย์บอลหญิงชิงแชมป์สโมสรเอเชีย 2023 –  ชนะเลิศร่วมกับ สปอร์ตเซ็นเตอร์ 1
รางวัล

วีทีวี9 – บิ่ญเดี่ยนอินเตอร์เนชันแนลคัพ 2015 "นักกีฬาเยาวชนยอดเยี่ยม"
วีทีวี9 – บิ่ญเดี่ยนอินเตอร์เนชันแนลคัพ 2016 "ตัวตบหัวเสายอดเยี่ยม"
วีทีวีคัพ 2016 "ตัวตบหัวเสายอดเยี่ยม"
เวียดนามลีก 2016 "ตัวตบหัวเสายอดเยี่ยม"
วีทีวี9 – บิ่ญเดี่ยนอินเตอร์เนชันแนลคัพ 2017 "ตัวตบหัวเสายอดเยี่ยม"
วีทีวี9 – บิ่ญเดี่ยนอินเตอร์เนชันแนลคัพ 2017 "นักกีฬาเยาวชนยอดเยี่ยม"
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017 "หัวเสายอดเยี่ยม"
วีทีวีคัพ 2017 "ตัวตบหัวเสายอดเยี่ยม"
เวียดนามลีก 2017 "ตัวตบหัวเสายอดเยี่ยม"
วีทีวี9 – บิ่ญเดี่ยนอินเตอร์เนชันแนลคัพ 2018 "ตัวตบหัวเสายอดเยี่ยม"
วีทีวีคัพ 2018 "ผู้เล่นทรงคุณค่า"
เวียดนามลีก 2018 "ผู้เล่นทรงคุณค่า"
วีทีวี9 – บิ่ญเดี่ยนอินเตอร์เนชันแนลคัพ 2019 "ตัวตบหัวเสายอดเยี่ยม"
เอเชียนพีซคัพ 2019 "ตัวตบหัวเสายอดเยี่ยม"
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2019 "ตัวตบหัวเสายอดเยี่ยม"
อาเซียนกรังด์ปรีซ์ 2022 "ตัวตบหัวเสายอดเยี่ยม"
ชิงแชมป์สโมสรเอเชีย 2023 "ตัวตบหัวเสายอดเยี่ยม"
ชิงแชมป์สโมสรเอเชีย 2023 "ผู้เล่นทรงคุณค่า"
เอวีซีแชลเลนจ์คัพ 2023 "ตัวตบหัวเสายอดเยี่ยม"
เอวีซีแชลเลนจ์คัพ 2023 "ผู้เล่นทรงคุณค่า"
ซี วี.ลีก 2023 – นัดแรก “หัวเสายอดเยี่ยม”
วีทีวี คัพ 2023 "ผู้เล่นทรงคุณค่า"
พระพุทธเทววิลาส

| พระพุทธเทววิลาส |
| --- | --- |

ชื่อเต็ม: พระพุทธเทววิลาส
ชื่อสามัญ: หลวงพ่อขาว
ประเภท: พระพุทธรูป
ศิลปะ: เชียงแสนผสมสุโขทัย
ความกว้าง: 8 นิ้ว
ความสูง: 19 นิ้ว
วัสดุ: ศิลาขาว
สถานที่ประดิษฐาน: พระอุโบสถ วัดเทพธิดาราม กรุงเทพมหานคร
ความสำคัญ: ประดิษฐานอยู่ในเวชยันต์บุษบกไม้จำหลักลาย หรือบุศบกท้ายเกริน
 สถานีย่อยพระพุทธศาสนา
พระพุทธเทววิลาส หรือหลวงพ่อขาว ประดิษฐาน ณ พระอุโบสถ วัดเทพธิดาราม วรวิหาร ถ.มหาไชย แขวงสำราญราษฎร์ เขตพระนคร กรุงเทพมหานคร
ไม่ปรากฏประวัติการสร้างหรือที่มา ปรากฏประวัติเพียงว่าพระพุทธเทววิลาสองค์นี้ พระบาทสมเด็จพระนั่งเกล้าเจ้าอยู่หัว รัชกาลที่ 3 มีพระราชศรัทธาเลื่อมใสในพระบวรพุทธศาสนาอย่างยิ่ง ทรงสร้างและบูรณปฏิสังขรณ์พระอารามจำนวนมาก พุทธศักราช 2379 โปรดให้ กรมหมื่นภูมินทรภักดี (พระองค์เจ้าชายลดาวัลย์) เป็นแม่กองสร้างวัดเพื่อเฉลิมพระเกียรติ พระเจ้าบรมวงศ์เธอ กรมหมื่นอัปสรสุดาเทพ พระราชธิดาพระองค์ใหญ่ อันประสูติแต่เจ้าจอมมารดาบาง ทรงพระปรีชาสามารถรับราชการสนองพระเดชพระคุณอย่างใกล้ชิด เป็นที่ไว้วางใจ พระราชฤหทัย แต่เดิมชื่อว่าวัดพระยาไกรสวนหลวง สร้างเสร็จเมื่อพุทธศักราช 2328 พระราชทานนามใหม่ว่า "วัดเทพธิดาราม" ซึ่งหมายถึงกรมหมื่นอัปสรสุดาเทพ ได้เสด็จพระราชดำเนินมาทรงประกอบพระราชพิธีผูกพัทธสีมา ในวันที่ 22 ธันวาคม พ.ศ. 2382 โปรดให้อัญเชิญพระพุทธรูปจำหลักด้วยศิลาขาว จาก พระบรมมหาราชวังมาเป็นพระปฏิมากรประธาน
พระพุทธปฏิมากรองค์นี้ เดิมเรียกกันแต่เพียงว่า "หลวงพ่อขาว" เมื่อ พ.ศ. 2518 พระบาทสมเด็จพระมหาภูมิพลอดุลยเดชมหาราช เสด็จพระราชดำเนินทรงบำเพ็ญพระราชกุศล ถวายพระกฐิน ทรงเฉลิมพระนามว่า "พระพุทธเทววิลาส"
ตามหนังสือราชเลขาธิการที่ รล.๐๐๐๒/๒๕๒๒ เมื่อวันที่ 25 มิถุนายน พ.ศ. 2514
พระพุทธเทววิลาส หรือหลวงพ่อขาว เป็นพระพุทธรูปศิลปะสมัยเชียงแสนผสมสุโขทัย ปางมารวิชัย ขัดสมาธิเพชร จำหลักด้วยศิลายวง สีขาวบริสุทธิ์
พระเพลากว้าง 14 นิ้ว สูง 19 นิ้ว หนา 8 นิ้ว พระอังสา (ไหล่) 9 นิ้ว รอบพระอุระ (อก) 18 นิ้ว ประดิษฐานอยู่ในเวชยันต์บุษบกไม้จำหลักลาย หรือบุศบกท้ายเกริน ปิดทองประดับกระจกเกรียบ ลายประณีตบรรจง รอบ ๆ แวดล้อมด้วยดีบุกปั้นเป็นรูปเทพนมและครุฑปิดทอง ด้านซ้ายขวาตั้งแต่งฉัตรเครื่องสูงทองแผ่ลวด 5 ชั้น 2 ดั้ง เหนือพระพุทธรูป กางกั้นสุวรรณฉัตรคันดาน 5 ชั้น 1 ดั้ง
ด้านมุมซ้ายขวา ฐานบุศบก ประดิษฐานพระพุทธรูปทรงเครื่องปางห้ามสมุทร ประดับขัตติยะภูษิตาภรณ์ เรียกกันว่าพระทอง ดุจเดียวกันกับพระพุทธยอดฟ้าจุฬาโลก และพระพุทธเลิศหล้านภาลัย
ในพระอุโบสถวัดพระศรีรัตนศาสดาราม เบื้องบนพระทองสององค์ กางกั้นสุวรรณฉัตรคันดาน 5 ชั้น 2 ดั้ง สิ่งเหล่านี้ล้วนแล้วแต่เป็นของเดิมทั้งสิ้น
หนานหยาง (ภูมิภาค)

หนานหยาง (จีน: 南洋; พินอิน: nán yáng; แปลตรงตัว: "มหาสมุทรทางใต้") หรือ นันยาง (อักษรโรมัน: Nanyang) เป็นคำจากภาษาจีนที่ใช้เรียกภูมิภาคทางภูมิศาสตร์ตามชายฝั่งของจีนใต้เป็นต้นไป ที่มีลักษณะอบอุ่นและอุดมสมบูรณ์ บริเวณนี้ยังเป็นที่รู้จักอีกในชื่อ 'ทะเลใต้' หรือ เอเชียตะวันออกเฉียงใต้ คำนี้นำมาใช้โดยทั่วไปในกลุ่มชาติพันธุ์จีนโพ้นทะเลในตะวันออกเฉียงใต้เพื่อเรียกภูมิภาคของตนเอง ในลักษณะเพื่อให้ต่างกันกับ ซีหยาง (จีน: 西洋; พินอิน: xī yáng; แปลตรงตัว: "มหาสมุทรทางตะวันตก") หมายถึงโลกตะวันตก และ ตงหยาง (จีนตัวย่อ: 东洋; จีนตัวเต็ม: 東洋; พินอิน: dōng yáng; แปลตรงตัว: "มหาสมุทรทางตะวันออก") หมายถึงญี่ปุ่น สื่อจีนใช้คำว่าหนานหยางโดยทั่วไปเพื่อเรียกภูมิภาคที่กินพื้นที่จากตอนเหนือคือยูนนานในจีนจนถึงตอนใต้คือสิงคโปร์ และจากตะวันออกคือพม่าจนถึงตะวันตกคือเวียดนาม นอกจากนี้ยังอาจหมายรวมถึงเขตแดนของบรูไน, มาเลเซียตะวันออก, ติมอร์ตะวันออก, อินโดนีเซีย และ ฟิลิปปินส์ สำหรับชาวจีนแล้ว หนานหยางมีความสำคัญเช่นกันสำหรับธุรกิจการค้า เป็นหนึ่งในคู่ค้าสำคัญของจีนในอดีต อันประกอบด้วยสามเส้นทางการค้าหลัก คือที่ผ่านพม่า, ผ่านเวียดนาม และผ่านลาว
แหล่งข้อมูลอื่น

Urban dimension of the political economy of Nanyang ethnicity
Art of Island Southeast Asia, a full text exhibition catalog from The Metropolitan Museum of Art
ศาลากลางกรุงมอสโก

55°45′22″N 37°37′07″E﻿ / ﻿55.75611°N 37.61861°E﻿ / 55.75611; 37.61861
ศาลากลางกรุงมอสโกในปีค.ศ. 2014
มุมมองในตอนกลางคืน
ศาลากลางกรุงมอสโก ก่อสร้างโดยอิฐแดงตั้งอยู่ทางทิศตะวันออกของพิพิธภัณฑ์แห่งชาติ สถาปัตยกรรมแบบไฮบริดที่เป็นเอกลักษณ์ของศิลปะฟื้นฟูประเทศรัสเซีย รูปแบบสถาปัตยกรรมฟื้นฟูเรอแนซ็องส์ ในช่วงเวลาสหภาพโซเวียตปกครองศาลากลางทำหน้าที่เป็นพิพิธภัณฑ์วลาดีมีร์ เลนิน
ประวัติ

ในประเทศแทบยุโรปส่วนมากในขณะนั้นมีศาลากลางแต่กรุงมอสโกไม่มีศาลากลาง ในปลายศตวรรษที่ 19 จัตุรัสแดงและบริเวณใกล้เคียงกำลังได้รับการปรับปรุงใหม่ในรูปแบบใหม่ ศาลากลางกรุงมอสโกก็ได้มีการปรับปรุงโดยมีผู้เสนอเป็นจำนวนมากจนสถาปนิกดิมิถี ชิคชีก้า (1835-94) ได้กลายเป็นผู้ชนะ
การก่อสร้างได้เริ่มหลังจากนั้น 3 ปีโดยมีเศษซากจากต้นศตวรรษที่ 18 ได้เอามารวมกันอยู่ในโครงสร้างเดียวกัน หลังการปฏิวัติรัสเซีย ในปีพ.ศ. 2460 อาคารเสร็จสิ้นแล้วศาลากลางกรุงมอสโกถูกยกเลิกและถูกส่งมอบให้เป็นพิพิธภัณฑ์ศาลากลางกรุงมอสโก
หลังจากสหภาพโซเวียตที่แห่งนี้ได้เป็นพิพิทภัณฑ์แห่งชาติ
แหล่งข้อมูลอื่น

รัสเซีย: Государственный исторический музей Official museum website
สีประจำวันในประเทศไทย

แผนภาพสีประจำวัน จากซ้ายถึงขวาเป็นสีวันจันทร์ถึงวันอาทิตย์
สีประจำวัน เป็นวัฒนธรรมความเชื่อของไทยที่ได้รับอิทธิพลมาจากตำนานฮินดู และเป็นกฎเกณฑ์ของตำราโหราศาสตร์ที่ได้กำหนดสีประจำแต่ละวัน สีแต่ละสีได้กำหนดมาจากสีของเทพที่ปกป้องวันนั้น ๆ หรือ เทวดานพเคราะห์
| วัน | สีประจำวัน | ดาว | เทวดานพเคราะห์ |
| --- | --- | --- | --- |
| วันอาทิตย์ | แดง | ดวงอาทิตย์ | พระอาทิตย์ |
| วันจันทร์ | เหลือง | ดวงจันทร์ | พระจันทร์ |
| วันอังคาร | ชมพู | ดาวอังคาร | พระอังคาร |
| วันพุธ | เขียว | ดาวพุธ | พระพุธ |
| วันพฤหัสบดี | ส้ม | ดาวพฤหัสบดี | พระพฤหัสบดี |
| วันศุกร์ | ฟ้า | ดาวศุกร์ | พระศุกร์ |
| วันเสาร์ | ม่วง | ดาวเสาร์ | พระเสาร์ |
สีประจำวันของไทยมาจากสีกายของเทวดา ใน 1 สัปดาห์มี 7 วัน เรียกชื่อวันตามลำดับ คือ อาทิตย์ จันทร์ อังคาร พุธ พฤหัสบดี ศุกร์ เสาร์ ชื่อวันทั้ง 7 มาจากชื่อเทวดา สีกายของเทวดาเหล่านี้ต่างกันและมีประวัติดังต่อไปนี้
พระอาทิตย์ ตามตำนานว่า พระอิศวรเอาราชสีห์ 6 ตัวมาป่น แล้วห่อด้วยผ้าสีแดง (Red Rose) พรมด้วยน้ำอมฤตบังเกิดเป็นพระอาทิตย์ มีกายสีแดง
พระจันทร์ ตามตำนานว่า พระอิศวรร่ายพระเวทให้นางฟ้า 15 นางกลายเป็นผงละเอียด แล้วห่อด้วยผ้าสีเหลืองอ่อน (Light Yellow) ประพรมด้วยน้ำอมฤต ก็บังเกิดเป็นพระจันทร์ มีกายสีเหลืองนวล.
พระอังคาร ตามตำนานเล่าว่า พระอิศวรร่ายพระเวทให้กระบือ 8 ตัวกลายเป็นผงแล้วห่อด้วยผ้าสีแดงหลัว ก็บังเกิดเป็นพระอังคาร มีสีกายเป็นสีแก้วเพทาย (แดงหลัว) บางแห่งก็ว่าเป็นสีชมพู
พระพุธ ตามตำนานว่า พระอิศวรร่ายพระเวทให้พญาคชสาร 17 ตัวกลายเป็นผงห่อด้วยผ้าสีเขียวใบไม้ ประพรมด้วยน้ำอมฤตก็บังเกิดเป็นพระพุธ มีสีกายเป็นสีแก้วมรกต
พระพฤหัสบดี ตามตำนานว่า พระอิศวรร่ายพระเวทให้พระฤๅษี 19 ตนกลายเป็นผง แล้วเอาผ้าสีแสด (Bright Red Orange) ห่อผงนั้น ประพรมด้วยน้ำอมฤต ก็บังเกิดเป็นพระพฤหัสบดี มีสีกายเหมือนสีผ้าที่ห่อ
พระศุกร์ ตามตำนานว่า พระอิศวรร่ายพระเวทให้โค 21 ตัวกลายเป็นผง แล้วห่อด้วยผ้าสีน้ำเงินหรือสีคราม (Light Indigo Blue) ประพรมด้วยน้ำอมฤต ก็บังเกิดเป็นพระศุกร์ มีสีกายกล่าวไว้ต่าง ๆ กัน แต่ตามภาพเขียนเป็นสีคราม
พระเสาร์ ตามตำนานกล่าวว่า พระอิศวรร่ายพระเวทให้เสือ 10 ตัวกลายเป็นผงแล้วห่อด้วยผ้าสีดำหลัว (Dark Brown Sepia) ประพรมด้วยน้ำอมฤต ก็บังเกิดเป็นพระเสาร์ มีกายสีดำคล้ำ
ตามตำนานที่กล่าวมานี้ จะเห็นว่าสีกายของเทวดาทั้ง 7 เป็นสีเดียวกับผ้าที่ห่อ และเมื่อนำชื่อของเทวดาเหล่านั้นมาใช้เป็นชื่อวัน สีประจำวันนั้น ๆ ก็เป็นสีกายของเทวดาที่เป็นชื่อวันนั่นเอง
ดูเพิ่ม

ปฏิทินสุริยคติไทย
ธงประจำพระองค์
แหล่งข้อมูลอื่น

Tm/Thai-Birthday.htm, United States Muay Thai Association {{citation}}: |access-date= ต้องการ |url= (help)
Barrow, Richard, Thai-Blogs.com color? http://www.thai-blogs.com/index.php?blog=5&title=what_is_your_lucky_colour&more=1&c=1&tb=1&pb=1, สืบค้นเมื่อ 2008-03-04 {{citation}}: |title= ไม่มีหรือว่างเปล่า (help)
วันเสาร์

บทความนี้เกี่ยวกับวันในสัปดาห์ สำหรับความหมายอื่น ดูที่ เสาร์
วันเสาร์ เป็นวันลำดับที่ 7 ในสัปดาห์ อยู่ระหว่างวันศุกร์กับวันอาทิตย์ แต่ตามมาตรฐาน ISO 8601 กำหนดให้เป็นวันที่ 6 ของสัปดาห์
สัญลักษณ์ของวัน

สีประจำวัน คือ สีม่วง
พระประจำวันคือ พระปางนาคปรก
แหล่งข้อมูลอื่น

| ด ค กวันในสัปดาห์ |
| --- | --- |
ชื่อวันของสัปดาห์
 วันอาทิตย์  วันจันทร์  วันอังคาร  วันพุธ  วันพฤหัสบดี  วันศุกร์  วันเสาร์
อานนท์ สายแสงจันทร์

| อานนท์ สายแสงจันทร์ |
| --- | --- |
ชื่อเกิด: ปฐพี สายแสงจันทร์
รู้จักในชื่อ: ปู
เกิด: 6 มิถุนายน พ.ศ. 2513 (54 ปี)
แนวเพลง: เฮฟวี่ เมทัล, อัลเตอร์เนทีฟ
อาชีพ:  นักดนตรี  นักร้อง  นักแต่งเพลง  นักแสดง 
เครื่องดนตรี: กีตาร์, เสียงร้อง
ช่วงปี: พ.ศ. 2533 - ปัจจุบัน
ค่ายเพลง: เอสพี ศุภมิตร เอ็มสแควร์ มอร์ มิวสิก สหภาพดนตรี ข้าวสาร เอ็นเตอร์เทนเมนต์

สมาชิก: แบล็คเฮด
อดีตสมาชิก: ยูเรเนียม  บลูแพลนเน็ต
อานนท์ สายแสงจันทร์  ชื่อเดิม ปฐพี สายแสงจันทร์ (ชื่อเล่น ; ปู เกิด 6 มิถุนายน พ.ศ. 2513) เป็นนักร้อง , นักแต่งเพลง นักดนตรี และนักแสดงชาวไทย มีชื่อเสียงจากการเป็นศิลปินของวงแบล็คเฮด
ประวัติ

อานนท์ สายแสงจันทร์ มีชื่อเดิมว่า ปฐพี สายแสงจันทร์ เป็นนักดนตรีและนักร้องของอดีตสมาชิกวง ยูเรเนียม บลูแพลนเน็ต ปัจจุบันเป็นนักร้องนำวง แบล็คเฮด หลังค่ายเอสพี ศุภมิตร ปิดตัวลงไป อานนท์ก็ได้เริ่มอัดอัลบั้มและเริ่มเล่น  Rock Pub ได้ประมาณหนึ่งปีเต็มจนได้เจอห้องอัดเกคโค และนำเดโมนั้นไปเสนอกับ  ปู - พงษ์สิทธิ์ คำภีร์ ซึ่งปู พงษ์สิทธิ์เห็นถึงศักยภาพของวงดนตรีที่น่าจะประสบความสำเร็จต่อมาถูกเซ็นสัญญากับค่ายเอ็มสแควร์ ในช่วงแรกได้รับการดูแลจากปู พงษ์สิทธิ์และชื่อวงแบลดเฮดก็ได้ถือกำเนิดขึ้นมา
ชีวิตส่วนตัว

ในอดีตเคยคบหาดูใจกับลูกน้ำ - พาเมล่า เบาว์เด้นท์ นักร้องรุ่นเดียวกันในค่ายเพลงเอสพี ศุภมิตร ในเวลาต่อมา ได้เคยคบหาดูใจกับนุ๊กซี่ - อัญพัชญ์ วัฒนาตันติรัตน์ พริตตี้สาว และแชมป์ Top Pretty Thailand 2016 ที่อายุห่างกัน 18 ปี (ซึ่งเสียชีวิตเมื่อวันที่ 27 มีนาคม พ.ศ. 2565) และปัจจุบันได้คบหาดูใจกับแจนจัง - เจตสุภา เครือแตง อดีตสมาชิกวง บีเอ็นเคโฟร์ตีเอต ที่มีอายุห่างกันถึง 24 ปี
เข้าสู่วงการดนตรี

อานนท์ สายแสงจันทร์เริ่มต้นสู่เส้นทางดนตรีด้วยการเป็นนักร้องนำในวงบลูแพลนเน็ตจนมีโอกาสร่วมออกทัวร์กับวง ดิ โอฬาร โปรเจ็คต์ หลังจากนั้นก็ฟอร์มวง ยูเรเนียม ในสังกัดค่าย เอสพี ศุภมิตร วงยูเรเนียมมีอัลบั้ม 2 อัลบั้ม อานนท์ได้ร่วมงานกับ ต๋อง - สมทบ สมมีชัย มือเบสวงยูเรเนียมภายหลังเป็นมือเบสของวงแบลดเฮดในปัจจุบัน  ในค่ายเดียวกันนี้ก็มีวงดนตรี บิ๊กกัน ที่มีอภิสิทธิ์ พงศ์ชัยสิริกุล (เอก) เป็นมือกีตาร์ ในเวลาต่อมาก็เป็นมือกีตาร์วงแบลดเฮด หลังการปิดตัวของค่ายเอลพีสมาชิกแต่ละคนก็แยกย้ายกันไป อานนท์เริ่มอัดอัลบั้มและกลับมาเล่นใน Rock Pub ได้ประมาณหนึ่งปีเต็มจนได้เจอห้องอัดเกคโค หลังอัดเพลงเสร็จก็ได้เอาเดโมไปเสนอกับ ปู - พงษ์สิทธิ์ คำภีร์ ซึ่งปู พงษ์สิทธิ์เห็นถึงศักยภาพของวงดนตรีที่น่าจะประสบความสำเร็จต่อมาถูกเซ็นสัญญากับค่ายเอ็มสแควร์ ในช่วงแรกได้รับการดูแลจากปู พงษ์สิทธิ์และชื่อวงแบลดเฮดก็ได้ถือกำเนิดขึ้นมาในช่วงนั้น
ผลงาน > ผลงานอัลบั้ม

ปฏิกิริยาร็อค (พ.ศ. 2535)
อัด-สะ-จอ-รอ-หัน (พ.ศ. 2536)
The Album Blackhead (มิถุนายน พ.ศ. 2538)
Relax (มิถุนายน พ.ศ. 2539)
Full Flavor (มิถุนายน พ.ศ. 2540)
เพียว (อัลบั้ม) (พฤษภาคม พ.ศ. 2542)
เบสิค (ธันวาคม พ.ศ. 2543)
แฮนด์เมด (มิถุนายน พ.ศ. 2546)
เท็น (อัลบั้ม) (สิงหาคม พ.ศ. 2548)
Deep (มิถุนายน พ.ศ. 2550)
White Line (พฤศจิกายน พ.ศ. 2556)
ผลงาน > ผลงานทางด้านละครโทรทัศน์

โคกคูนตระกูลไข่ (พ.ศ. 2548) รับเชิญ ช่อง 5 - ตอน จอมปล้นใจ รับบทเป็น จอม
ศีล 5 คนกล้าท้าอธรรม (พ.ศ. 2556) รับเชิญ 2 ตอน ช่อง 5 - ตอน โจรชุดดำ , แค้นนี้ต้องชำระ
ลูกผู้ชายเลือดเดือด (พ.ศ. 2559) ช่อง 3 เอสดี - รับบทเป็น เสี่ยชัย
น้องใหม่ร้ายบริสุทธิ์ (พ.ศ. 2561) รับเชิญ ช่อง 3 เอชดี - รับบทเป็น น้าแยม
ระเบิดเถิดเทิงแดร็กคูล่าหารัก (พ.ศ. 2561) รับเชิญ ช่องเวิร์คพอยท์ - รับบทเป็น ลินคอร์น
Bangkok Vampire รสรินล่าแวมไพร์ (พ.ศ. 2562) MONO29 - รับบทเป็น หัวหน้าแวมไพร์กระหาย
ไอ้ข้าวแกง (พ.ศ. 2564) ช่องไทยรัฐทีวี - รับบทเป็น ปู (Black Head) (รับเชิญ)
My Sassy Girl ยัยตัวร้ายกับนายกระจั๊วะ (พ.ศ. 2564) ช่องTrue Asian Plus - รับบทเป็น พ่อจั๊วะ
Boyband The Series เบื้องหน้าบอยแบนด์ เบื้องหลังบอยเฟรนด์ (พ.ศ. 2566) ช่องจีเอ็มเอ็ม 25
ชิงร้อย เดอะสตอรี่ ตอน ร็อกหัวดำ (พ.ศ. 2566) ช่องเวิร์คพอยท์
วิมานสีทอง (พ.ศ.2566)
ผลงาน > ผลงานทางด้านภาพยนตร์

สยิว (พ.ศ. 2546) รับบท หนุ่ม
มนุษย์เหล็กไหล (พ.ศ. 2549) รับบท อุสมาห์
เก๋า..เก๋า (พ.ศ. 2549) รับบท ปู BACKHEAD
SuckSeed ห่วยขั้นเทพ (พ.ศ. 2554) รับบท ปู BACKHEAD
จิตสัมผัส 3D (พ.ศ. 2556) รับบท สารวัตรพรชัย
วัยเป้งง นักเลงขาสั้น (พ.ศ. 2557) รับบท พ่อของเป้ง กับป๋องแป๋ง
App Love สิ่งเล็กเล็กที่น่าร็อก (พ.ศ. 2557) รับบท ป้าปูเป้
ป๊าด 888 แรงทะลุนรก (พ.ศ. 2559) รับบท พ่อวีน (รับเชิญ)
กัดกระชากเกรียน (พ.ศ. 2560) รับบท พ่อ
ตุ๊ดตู่กู้ชาติ (พ.ศ. 2561) รับบท โป่ตองอิน
หลวงพี่แจ๊ส 5G (พ.ศ. 2561) รับบท พ่อราม (รับเชิญ)
พจมาน สว่างคาตา (พ.ศ. 2563) รับบท ทนายเปิดพินัยกรรม
My Rhythm มายริทึ่ม (พ.ศ. 2563) รับบท อาจารย์ป่อง
ผลงาน > ผลงานมิวสิควิดิโอ

2543 : ทั้งทั้งที่รู้ ( โต - Silly Fools ) (ต้นฉบับ : อัสนี - วสันต์ โชติกุล)
2544 : คนไม่มีแฟน (เบิร์ด-ธงไชย แมคอินไตย์)
ผลงาน > เพลงประกอบละครและภาพยนตร์

2539 ฉก.เสือดำ ร้องคู่กับ ไกรภพ จันทร์ดี ละคร ฉก.เสือดำ ถล่มหินแตก
2547 ฉันอยู่ตรงนี้ ร้องคู่กับ ลานนา คัมมินส์ ภาพยนตร์ สายล่อฟ้า (ภาพยนตร์) (เป็นการนำเพลง "ฉันอยู่ตรงนี้" ของวงแบล็คเฮดเองมาเรียบเรียงใหม่)
2554 ยิ่งโตยิ่งสวย ประกอบภาพยนตร์ ซักซี้ด ห่วยขั้นเทพ
2557 ว่าจะไม่รัก ละคร ไฟในวายุ (ช่อง 3)
2559 ลมหายใจของฉัน ละคร ลูกผู้ชายเลือดเดือด (ช่อง 3 SD)
2560 ใจอ่อนแอ ละคร เหยื่อพยาบาท (ช่อง 3 SD)
2561 อยากจะรู้ ละคร คุณแม่สวมรอย (ช่อง 3 HD)
ผลงาน > เพลงประกอบรายการ

2546 - 2547 คุณจำเนียน (เพลงประกอบรายการ คุณจำเนียน)
ผลงาน > ผลงานโปรดิวเซอร์

อานนท์และ อภิสิทธิ์ พงศ์ชัยสิริกุล (เอก แบล็ดเฮด) ทำหน้าที่เป็นโปรดิวเซอร์ให้กับวงซีล ในอัลบั้มชุดแรก
ผลงาน > ผลงานเพลงรับเชิญ

เจ็บเจ็บ วง Midnight Curfew (อัลบั้ม : Midnight Curfew)
จับกัง (อัลบั้ม : มนต์เพลงคาราบาว)
ให้โลกรู้ วง เรโทรสเปกต์ (อัลบั้ม : The lost soul)
อยากจะลืม ในอัลบั้ม ลงเอย พี่น้องร้องเพลง อัสนี - วสันต์  (เป็นอัลบั้มของอัสนี-วสันต์ ที่ให้ศิลปินมาขับร้องใหม่ในแนวเพลงของตนเอง)
สุขใจ ในอัลบั้ม ลงเอย พี่น้องร้องเพลง อัสนี - วสันต์  (เป็นอัลบั้มของอัสนี-วสันต์ ที่ให้ศิลปินมาขับร้องใหม่ในแนวเพลงของตนเอง)
ฝืน ในอัลบั้ม Flash Back Album Tributed To แทน ปัณฑุรอัมพร  (เป็นอัลบั้มของเอาท์ไซเดอร์ ที่ให้ศิลปินมาขับร้องใหม่ในแนวเพลงของตนเอง)
คนขายฝัน - เพลงพิเศษจากมหกรรมคอนเสิร์ต "ถูกใจคนไทย ร่วมใจใช้สินค้าถูกกฎหมาย"
ขวานไทยใจหนึ่งเดียว เนื่องด้วยสถานการณ์ความไม่สงบในพื้นที่ 3 จังหวัดชายแดนภาคใต้
อีกหน่อยเธอคงเข้าใจ ในอัลบั้ม Remind
สิ่งสำคัญ ในอัลบั้ม Value of Love
น้ำท่วม ไม่มิดใจ เพื่ออุทิศให้ผู้ประสบอุทกภัย น้ำท่วมใหญ่
ครองแผ่นดินโดยธรรม เพื่อ เฉลิมพระเกียรติพระบาทสมเด็จพระปรมินทรมหาภูมิพลอดุลยเดช
สู้ไปด้วยกัน ร่วมกับ โป่ง หิน เหล็ก ไฟ, เสือ ธนพล, พิสุทธิ์ ทรัพย์วิจิตร, อี๊ด ฟลาย, กบ แท็กซี่
ผลงาน > ผลงานเพลงที่กล่าวถึงศิลปินท่านอื่นๆ

เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ ปู แบล็คเฮด)
แหล่งข้อมูลอื่น

ทวิตเตอร์วงแบลดเฮด
เมกา (เครือข่ายโทรทัศน์ชิลี)

| --- | --- |

ประเทศ:  ชิลี
แบบรายการ
ภาษา: ภาษาสเปน
ความเป็นเจ้าของ
เจ้าของ: กลุ่มเบเธีย
ประวัติ
เริ่มออกอากาศ: 23 ตุลาคม 1990; 34 ปีก่อน (1990-10-23)
เรด เตเลบีซิบา เมกาบิซิออน (สเปน: Red Televisiva Megavisión) หรือชื่อทางการค้า เมกา (Mega) เป็นเครือข่ายโทรทัศน์ในชิลีที่กลุ่มเบเธียเป็นเจ้าของ ก่อตั้งเมื่อวันที่ 23 ตุลาคม พ.ศ. 2533 โดยรีการ์โด กลารู สถานีนี้มีสำนักงานใหญ่อยู่ในซันติอาโก
สัญลักษน์

พ.ศ. 2542–2544
พ.ศ. 2549–2553
พ.ศ. 2553–2556
พ.ศ. 2556–2558
พ.ศ. 2558–2563
พ.ศ. 2563–ปัจจุบัน
แหล่งข้อมูลอื่น

เว็บไซต์ทางการ (สเปน)
ตู้เย็น

ตู้เย็นตามบ้านทั่วไป
ตู้เย็น เป็นเครื่องใช้ไฟฟ้าที่ทำความเย็นโดยประกอบด้วยสองส่วนหลัก ๆ คือ ส่วนฉนวนป้องกันความร้อน (ป้องกันไม่ให้ความร้อนไหลเข้ามา) และ ส่วนทำความเย็น (ปั๊มที่นำความร้อนออกไปสู่ภายนอกซึ่งมีอุณหภูมิต่ำกว่า) ตู้เย็นเป็นเครื่องใช้ไฟฟ้าที่นิยมมากตามบ้านเรือน และใช้กันอย่างแพร่หลาย คนส่วนใหญ่ใช้ตู้เย็นเก็บอาหาร เพื่อป้องกันการเน่าเสีย เนื่องจากแบคทีเรียเติบโตช้ากว่าในอุณหภูมิต่ำ ตู้เย็นมีหลายประเภทตั้งแต่แบบที่มีอุณหภูมิสูงกว่าจุดเยือกแข็ง (ช่องธรรมดา) แบบที่อุณหภูมิต่ำกว่าจุดเยือกแข็งเล็กน้อย (ช่องแช่แข็ง, ช่องฟรีซ) ก่อนที่จะมีตู้เย็นประเทศในเขตหนาวใช้กล่องน้ำแข็ง (icebox) ในการรักษาอาหาร
ช่องแช่แข็งของตู้เย็นที่ขายอยู่ทั่วไปมีอุณหภูมิประมาณ -18 °C (ประมาณ 0 °F) สำหรับตู้เย็นที่ใช้ในบ้านมักมีช่องธรรมดาและช่องแช่แข็งรวมกัน และมักใช้เครื่องทำความเย็นร่วมกัน (บางครั้งก็แยกกัน) ตู้เย็นรุ่นใหม่ ๆ มักมีเครื่องทำน้ำแข็งติดตั้งมาพร้อมกัน
ตู้เย็นขนาดใหญ่รวมทั้งเครื่องทำน้ำแข็งขนาดใหญ่ในโรงงานมักใช้แก๊สแอมโมเนียซึ่งเป็นอันตรายในการทำการทำความเย็น ทำให้ไม่ปลอดภัยในการใช้ในบ้านเรือน ต่อมาในช่วงทศวรรษ 1930s ที่สหรัฐอเมริกาได้สังเคราะห์สารเคมีราคาถูก ไม่เป็นพิษ ไม่ติดไฟ เช่น แก๊สฟรีออน
ประวัติ

ก่อนการประดิษฐ์ตู้เย็นประเทศในเขตหนาวได้มีการตัดน้ำแข็งก้อนใหญ่จากทะเลสาบในฤดูหนาวมาเก็บในขี้เลื่อยไว้ใช้ตลอดปี ในประเทศไทยคนส่วนมากเก็บอาหารไว้ในตู้กับข้าวซึ่งป้องกันแมลงและหนูมารบกวนเท่านั้น ไม่สามารถป้องกันการเน่าเสีย คนไทยมีวิธีอื่น ๆ อีกมากเพื่อถนอมอาหาร เช่น หมัก ดอง แช่อิ่ม ตากแห้ง รมควัน นอกจากนี้คนไทยยังเก็บน้ำฝนไว้ในโอ่งดินซึ่งทำให้น้ำเย็นตามธรรมชาติ
ในศตวรรษที่ 11 มุสลิมนักฟิสิกส์และเคมีชาวเปอร์เซีย, อวิเซ็นน่า หรือ อิบนูซีนา (Ibn Sina หรือ Avicenna) ประดิษฐ์เครื่องควบแน่น (refrigerated coil) เพื่อใช้ในการกลั่นน้ำมันหอม นี่เป็นการพัฒนาการกลั่น โดยอวิเซ็นน่าเป็นคนแรกที่ใช้การกลั่นด้วยไอน้ำ ซึ่งต้องใช้เครื่องควบแน่นในการทำให้ไอกลั่นตัวเป็นหยดน้ำในระยะทางสั้นเพื่อผลิตน้ำมันหอม กระบวนการกลั่นนี้ได้ใช้มาถึงปัจจุบัน โดยในประเทศไทยได้ใช้ในการผลิตน้ำมันหอมระเหย
วิลเลียม คัลเลน (William Cullen) ประดิษฐ์ตู้เย็นเป็นครั้งแรกที่มหาวิทยาลัยกลาสโกว (University of Glasgow) ในปี 1748 หลังจากนั้นในปี 1805 เมื่อโอลิเวอร์ อีวาน (Oliver Evans) ได้ประดิษฐ์ตู้เย็นที่ใช้ไอทำความเย็น ต่อมาในปี 1902 วิลลิส ฮาวิแลนด์ คาริเออร์ (Willis Haviland Carrier) ได้ประดิษฐ์เครื่องปรับอากาศ ในปี 1850 ถึง ปี 1851, ดร. จอห์น โกรี (John Gorrie) ประดิษฐ์เครื่องทำน้ำแข็ง ในปี 1857 เจมส์ แฮริสัน (James Harrison) วิศวกรชาวออสเตรเลียได้ประดิษฐ์ตู้เย็นที่ทำความเย็นด้วยการอัดไอเพื่อใช้ในอุตสาหกรรมเนื้อแช่แข็ง ต่อมาเฟอร์ดินานด์ คารี่ (Ferdinand Carré) ชาวฝรั่งเศสได้พัฒนาระบบให้ซับซ้อนในปี 1859 โดยใช้แก๊สแอมโมเนียซี่งระเหยเร็วเป็นตัวระบายความร้อนแทนอากาศ
การออกแบบ

ตู้เย็นทำความเย็นโดยปั๊มความร้อนในการทำความเย็น โดยในแต่ละรอบของการทำความเย็น สารทำความเย็นเช่น R134a เข้าไปในเครื่องอัดความดันหรือที่เรียกกันว่าคอมเพรสเซอร์ (compressor) ที่มีความดันต่ำอุณหภูมิที่จุดเดือด แล้วอัดไอนั้น พออัดจนมีความดันสูงไอก็จะร้อน (สังเกตจากเวลาสูบลมจักรยาน) ไอร้อนความดันสูงเข้าไปในเครื่องควบแน่น (condenser) แล้วออกมาเป็นของเหลวความดันสูงที่จุดเดือด หลังจากนั้นก็ไปที่แผงระบายความร้อน สารทำความเย็นที่เป็นของเหลวอุณหภูมิเย็นลงแล้วไหลไปที่ใกล้กับส่วนที่ต้องการให้เย็น ความดันลดลงอย่างรวดเร็ว กลายเป็นแก๊สอุณหภูมิต่ำ (เหมือนเวลาปล่อยลมออกจากล้อจักรยาน แล้วก็ไหลไปเป็นวงจรเรื่อย ๆ
นอกจากนี้ยังมีอีกหลายวิธีในการทำความเย็น
คุณภาพของตู้เย็น

ตู้เย็นรุ่นใหม่ราคาแพงส่วนมากมักมีคุณสมบัติต่อไปนี้
ไม่มีน้ำแข็งเกาะตามตู้ในช่องแช่แข็ง
เตือนเมื่อไฟตกหรือไฟดับ
มีที่กดน้ำและน้ำแข็งจากหน้าตู้โดยไม่ต้องเปิดประตู
มีไฟบอกเมื่อต้องเปลี่ยนที่กรองน้ำ
มีถาดทำน้ำแข็งอยู่ภายใน
ตู้เย็นรุ่นแรก ๆ จะมีน้ำแข็งเกาะตามตู้ของช่องแช่แข็ง เกิดจากความชื้นตอนเปิดประตูตู้ โดยน้ำแข็งจะหนาขึ้นเรื่อย ๆ ทำให้ผู้ใช้ต้องละลายน้ำแข็งเอง เช่น ถอดปลั๊กออกจนกว่าน้ำแข็งข้าง ๆ ตู้จะละลายหมด ต่อมา
จึงพัฒนาเป็นแบบกดปุ่มละลายน้ำแข็ง และละลายน้ำแข็งอัตโนมัติ ผู้ใช้ควรหมั่นละลายน้ำแข็งเพื่อประหยัดไฟ
ในปัจจุบันประชาชนหันมาสนใจการอนุรักษ์สิ่งแวดล้อมมากขึ้น แก๊สฟรีออน (freon) โดยมีส่วนของซีเอฟซี (chlorofluorocarbons, CFCs) ที่ทำลายชั้นโอโซนในบรรยากาศ ตู้เย็นรุ่นเก่าส่วนใหญ่ใช้แก๊สฟรีออนซึ่งมักรั่วออกสู่บรรยากาศ (สังเกตง่าย ๆ ได้จากการที่ต้องเติมน้ำยาทำความเย็นของตู้เย็น หรือน้ำยาแอร์ในเครื่องปรับอากาศ) ตู้เย็นรุ่นใหม่มักใช้สารทำความเย็นที่ไม่มีส่วนของซีเอฟซี เช่น HFC-134a (1,2,2,2-tetrafluoroethane) ซึ่งไม่ทำลายชั้นโอโซน